
ACT ADIŢIONAL  nr.2
La Convenţia- anexa la HCLMT nr. 202/19.06.2007
1.Părţile  convenţiei:

1.1 Consiliul Local al Municipiului Timişoara, cu sediul în Timişoara,  Bulevardul C.D. Loga nr.1, reprezentat prin domnul  primar dr. ing. GHEORGHE CIUHANDU

şi

1.2 Federaţia Caritas a Diecezei Timişoara - persoană juridică română fără scop patrimonial, cu sediul în Timişoara, str. Corbului nr. 2, având certificatul de înregistrare fiscală nr. 5016482, fiind constituită şi înregistrată în Registrul persoanelor juridice în baza Sentinţei Civile nr.26 din 21.06.1993 a Tribunalului Timiş, reprezentată prin domnul Herbert Grün în calitate de secretar executiv,

Având în vedere serviciile sociale de găzduire a persoanelor fără adăpost;

Luând în considerare capacitatea Azilului de noapte pentru persoane fără adăpost din Timişoara, str. Brâncoveanu nr.50, unicitatea şi utilitatea acestor servicii sociale;

În scopul asigurării nevoilor sociale existente la nivelul comunităţii Municipiului Timişoara; 

 au convenit  încheierea prezentului act adiţional la Convenţia- anexa la HCLMT nr.. 202/19.06.2007 privind aprobarea  colaborării între Consiliul Local al Municipiului Timişoara şi Federaţia Caritas a Diecezei Timişoara  privind stabilirea condiţiilor şi a modalităţilor de finanţare necesare furnizării de servicii sociale de interes local

Articol unic.  Începând cu anul 2010, susţinerea financiară a serviciilor sociale care fac obiectul convenţiei anexă la HCLMT nr.202/2007, se completează cu  plata salariilor  unui număr de 2 angajaţi-asistenţi sociali cu studii medii, la nivelul de salarizare asigurat angajaţilor din cadrul instituţiilor publice subordonate Consiliului Local al Municipiului Timişoara, şi plata unui procent de 60% din totalul cheltuielilor cu  utilităţile- gaz, curent, apă, canal, salubrizare, telefon- şi  a  materialelor de curăţenie pentru Azilul de noapte pentru persoane fără adăpost situat în Timişoara str. C.Brâncoveanu nr.50.

